Boldklubben 1913

Boldklubben 1913 (eller B 1913) er en dansk fodboldklub hjemmehørende i Odense. Klubben spiller i dag i Danmarksserien, men havde i 1960’erne og 1970’erne længere perioder, hvor klubben spillede i den bedste danske række, 1. division. Klubben vandt i 1963 Pokalturneringen.

B 1913 var i perioden 2006-13 en del af overbygningen FC Fyn.

Historie 
B 1913 blev stiftet den 2. november 1913. En efterårsdag i oktober 1913 overværede nogle unge mennesker en turneringskamp mellem OB og B.1909 på banen i Munke Mose. I løbet af kampen fostredes idéen om at starte endnu en fodboldklub i Odense.

Som resultat af dette, blev der på den stiftende generalforsamling den 16. november 1913 valgt følgende til bestyrelsen: Formand: Arnold Nielsen, næstformand: D.Dinesen, kasserer: Thorvald Frederiksen, samt Peter Hansen og Th.Pedersen som menige bestyrelsesmedlemmer. Disse skulle varetage klubbens interesser internt, såvel som eksternt. 

B 1913's storhedstid var i 1960'erne, hvor klubben spillede i den bedste række i ti sæsoner fra 1960 til 1970. I 1959 lykkedes det at lokke Jack Johnson fra lokalrivalerne B 1909 til klubben som træner, og B 1913 vandt samme år 2. division. I 1961 blev klubben nummer tre i 1. division, men vandt denne sæson forårsturneringen, hvilket betød kvalifikation til Mesterholdenes Europa Cup samme år. Her mødte B 1913 blandt andre Real Madrid, der slog fynboerne sammenlagt 12-0.

B 1913 blev i både 1962 og 1963 nr. to i 1. division. I 1963 vandt B 1913 sit hidtil eneste store trofæ. Det var pokalturneringen. Finalen blev vundet med 2-1 over Esbjerg fB. Samme år satte klubben tilskuerrekord på Odense Stadion. Topopgøret mod Esbjerg fB 1. september 1963 blev overværet af 30.024 tilskuere.

I 1966 rykkede B 1913 imidlertid ned, men vandt året efter 2. division. Og i 1968 lå holdet i 1. division á point med tre andre klubber før sidste spillerunde, men et nederlag på 0-2 mod Vejle Boldklub på sidste spilledag resulterede i en fjerdeplads. Det gav dog adgang til den daværende Messeby-turnering, hvor B 1913 mødte FC Barcelona over to kampe, og den odenseanske tabte sammenlagt med cifrene 0-6.

I 1989 spillede B 1913 en enkelt sæson i 1. division. Klubben var senest i den næstbedste række i 2004.

FC Fyn-fusionen 
B 1913 indgik i 2006 i overbygningen FC Fyn. Overbygningen blev imidlertid ikke den ventede succes, og grundet økonomiske problemer ophørte samarbejdet i 2013.. 

Efter ophøret af FC Fyn-overbygningen, er B 1913 ikke længere en del af de 10 bedste fodboldklubber på Fyn.

Vigtige sejre 

 Pokalturneringen: 1
1963

B 1913 Europa Cup

Intertoto 1969 Gruppe 1 

 La Chaux-de-Fonds - B 1913 3-1 (Jack Hansen)
 Odra Opole - B 1913 2-0
 B 1913 - Beveren 0-1
 B 1913 - La Chaux-de-Fonds 1-0 (Bent Jensen)
 B 1913 - Odra Opole 1-2 (Bent Jensen)
 Beveren - B 1913 1-1 (Jørgen Rasmussen)

STILLING
 Odra Opole (Polen) 9
 Beveren (Belgien) 6
 La Chaux-de-Fonds. (Schweiz) 6
 B 1913 3

Bedste sejre og værste nederlag 
 1943-44 (Kreds 1): B 1913-OB 10-3
 1962 (1. Division): Frederikshavn-B 1913 1-7
 1967-68 (Pokal, 2. Runde): B 1913-Nørre Aslev 10-0
 1981 (3. Division): B 1913-Dragør 9-1
 1985 (2. Division): B 93-B 1913 2-8
 1998-99 (Pokal, 3. Runde): Viking Rønne-B 1913 2-9

 __

 1992-93 (Kvalifikationsligaen, forår): Frem-B 1913 9-1
 2001-02 (2. Division): B 1913-Farum 0-7
 2003-04 (1. Division): B 93-B 1913 8-0

Sæsonen 1923-24 
I Fynsturneringen deltog klubben med nedenstående hold. Førsteholdet blev atter mestre og opnåede 17 point efter at have scoret 29 mål mod 6. 
Klubbens førstehold skulle atter repræsentere Fyn i landsfodboldturneringen, først mod det daværende jyske mesterhold Viborg Fodsports Forening. Kampen blev spillet på Århus Stadion, endte med en stor sejr på 7-1. Klubben gik derfor videre i turneringen og mødte på - OB's bane - B 1901 fra Nykøbing Falster i kampen om provinsmesterskabet.
Kampen endte med en sejr til B 1913 på 3-1.
Holdet havde nu kvalificeret sig til en kamp mod B 1903 fra København, forsvarende mester af Københavnerrækken til en kamp om Danmarksmesterskabet.
Som det senere viste sig, skulle der hele tre kampe til før årets Danmarksmester blev kåret.
Den første kamp skulle spilles på OB's bane og blev overværet af et meget stort publikum. Kampen endte 1-1.
Dermed ventede en ny kamp i den københavnske idrætspark ugen efter. Også denne kamp endte 1-1.
Som følge af de to gange uafgjort skulle en tredje kamp afvikles. Denne fandt sted i Korsør den 6. juli. B 1913's hold gjorde her et nervøst og overanstrengt indtryk og tabte med 0-5 til B 1903.

 B 1913:

 Olaf Petersen
 Poul Espe 
 Emil Petersen
 Carl Rasmussen 
 Børge Jensen 
 August Petersen
 Albert Fischer 
 Martin Petersen 
 Henry Ludvigsen 
 Otto Jensen 
 Ejnar Hansen

(fra BOLDKLUBBEN AF 1913 GENNEM 25 AAR. Odense, 1938).

Landsholdsspillere 

 13.06.37 - Peder Rasmussen (1 kampe/1 mål)
 20.09.61 - Bent Løfqvist (1)
 19.05.63 - Kaj Andersen (2)
 19.05.63 - Kurt Grønning (4)
 19.05.63 - Ejgil Misser (2)
 19.05.63 - Keld Petersen (2)
 23.06.63 - Palle Bruun (2/1)
 23.06.63 - Erik Lykke Sørensen (25)
 06.09.64 - Jørgen Rasmussen (1/1)
 04.06.68 - Knud Engedahl (17)
 25.09.68 - Bent Kjær Jensen (20/13)
 14.10.68 - Ole Steffensen (3)
 21.04.71 - Jack Hansen (17/1)

 Hertil kommer, at såvel Jan Vingård som Ole Møller Nielsen er udtaget til indelandsholdet.

Formænd

Trænere

Placeringer

Flest kampe (Top 10) 

 1. Jack Hansen						520
 2. Martin Petersen (Malle)			500
 3. Børge Jensen (store Børge) 	 475
 4. Holger Nielsen					426
 5. John Ejlertsen					419
 6. Arne Andersen					396
 7. Kjeld Sunding					383
 8. Bent Larsen						370
 9. Jørn Andersen					355
 10. Peter Rasmussen				350

Træningsanlæg 

 1913-1920 Eksercérpladsen hos militæret
 1920-1936 Anlæg bag den store kirkegård
 1936-1980 Kildemosen på Falen
 1980 Campusvej

Referencer

Referencer 

Fodboldklubber under DBU Fyn
Sportsklubber i Odense
Etableret i 1913